Τάρτα καρύδας, από την Αργεντινή
Με μαρμελάδα κεράσι και κρέμα καρύδας είναι γεμιστή αυτή η όμορφη τάρτα που βασίζεται σε παραδοσιακή συνταγή από την Αργεντινή.
70 γρ. βούτυρο αγελάδος + λίγο για τη φόρμα , 1/2 φλιτζάνι ζάχαρη , 1 αυγό μεγάλο , 1-2 κουτ. σούπας κονιάκ ή κάποιο λικέρ, όπως πικραμύγδαλο, βύσσινο, πορτοκάλι, καφέ , 120 γρ. αλεύρι για όλες τις χρήσεις , 1 βανίλια , 1 κουτ. γλυκού μπέικιν πάουντερ , ξύσμα από 1/2 πορτοκάλι (προαιρετικά), 500 γρ. γάλα , 3/4 φλιτζανιού ζάχαρη , 2 αυγά , 50 γρ. κορν φλάουρ , 1 βανίλια, 1 δόση κρέμα ζαχαροπλαστικής , 100 γρ. ζάχαρη , 1 αυγό , 25 γρ. μέλι , 200 γρ. τριμμένο ινδοκάρυδο + επιπλέον για τη διακόσμηση, μαρμελάδα κεράσι ή όποια άλλη μας αρέσει (περίπου 300 γρ. – λιγότερο ή περισσότερο ανάλογα με το γούστο μας) , κερασάκια γλασέ, κομμένα στη μέση , 2-3 κουτ. σούπας πηχτό σιρόπι ή μαρμελάδα από αυτήν που χρησιμοποιήσαμε στη γέμιση
Για να φτιάξουμε την τάρτα καρύδας ξεκινάμε με την ζύμη και ανακατεύουμε το αλεύρι με το μπέικιν και τη βανίλια.Κάνουμε μια λακκούβα στη μέση και ρίχνουμε τα υπόλοιπα υλικά. Με δύο σπάτουλες ή με το χέρι ανακατεύουμε μέχρι να ενωθεί η ζύμη.Την καλύπτουμε με διαφανή μεμβράνη και τη βάζουμε στο ψυγείο.Βάζουμε σε μια κατσαρόλα το μισό γάλα και στο άλλο μισό ρίχνουμε τα υπόλοιπα υλικά και ανακατεύουμε μέχρι να διαλυθούν εντελώς.Όταν ζεσταθεί το γάλα στην κατσαρόλα (χωρίς να βράσει), ρίχνουμε το άλλο μας μείγμα και ανακατεύουμε με ξύλινη κουτάλα μέχρι να πήξει η κρέμα.Προσθέτουμε στην κρέμα ζαχαροπλαστικής που φτιάξαμε το ινδοκάρυδο, το μέλι, το αυγό και τη ζάχαρη και ανακατεύουμε μέχρι να ομογενοποιηθεί η κρέμα.Ανοίγουμε τη ζύμη με τον πλάστη σε λεπτό φύλλο πάνω σε λαδόκολλα ή αλουμινόχαρτο.Τη μεταφέρουμε σε μια βουτυρωμένη ταρτιέρα διαμέτρου 20-25 εκ. και τη στρώνουμε έτσι ώστε να καλύπτει και τα τοιχώματα.Απλώνουμε τη μαρμελάδα και από πάνω βάζουμε την κρέμα καρύδας, με ένα κορνέ. Αφού καλύψουμε όλη την επιφάνεια, με την ίδια κρέμα κάνουμε στην περιφέρεια ένα στεφάνι από ροζέτες και μια γραμμή από ροζέτες στο κέντρο. Τέλος, γαρνίρουμε με τα κερασάκια.Ψήνουμε στους 180°C για 40- 50 λεπτά. Αφήνουμε να κρυώσει. Ξεφορμάρουμε την τάρτα, αλείφουμε το στεφάνι της ζύμης με το σιρόπι ή με τη μαρμελάδα και πασπαλίζουμε με το ινδοκάρυδο.
Αλεύρι (ζύμες),Γάλα,Καρύδα,Κεράσματα